cyanic-selkie/wikianc huggingface dataset:
Aranga, Aranga
Historia
Na reforma parroquial de 1867, levada a cabo persoalmente polo arcebispo de Santiago de Compostela, García Cuesta, os lugares de Carballo Torto, A Graña, Orosa e Santiso pasaron a formar parte da nova parroquia de Vilarraso. Así e todo, no censo de 1887 aínda aparecían incluídos na parroquia de Aranga.
Melatonina
En animais
Moitos animais utilizan a variación na produción de melatonina ao longo do día como un reloxo estacional. Nos animais, incluíndo os humanos, o perfil da síntese e secreción de melatonina está afectado pola duración da noite no verán comparada co inverno. O cambio na duración da secreción serve así como un sinal biolóxico para a organización das funcións estacionais fotopeiódicas dependentes da duración das horas de luz diúrna, como a reprodución, comportamento, crecemento da pelaxe e cor de camuflaxe nos animais estacionais. Nos animais que se reproducen estacionalmente que non teñen longos períodos de xestación e que se emparellan durante os días de máis horas de luz, a melatonina controla a variación estacional na súa fisioloxía sexual, e poden inducirse efectos fisiolóxicos similares pola melatonina exóxena en diversos animais como nalgunhas aves e os hámsteres.
Ritmos circadianos
Os niveis de melatonina dos bebés fanse regulares arredor do terceiro mes de vida, e os niveis máis altos mídense entre a medianoite e as 8 da mañá.
Antioxidante
Ademais da súa función como sincronizador da actividade biolóxica, a melatonina tamén exerce unha poderosa actividade antioxidante. O descubrimento das propiedades da melatonina como antioxidante fíxose en 1993. En formas de vida menos complexas, esta é a súa única función. A melatonina é un antioxidante que pode cruzar facilmente a membrana plasmática e a barreira hemato-encefálica. A melatonina elimina grupos oxidantes como o OH, O2−, e NO. A diferenza doutros oxidantes, a melatonina non sofre reciclaxe redox, a capacidade dunha molécula de sufrir repetidamente redución e oxidación. A reciclaxe redox pode permitir a outros antioxidantes (como a vitamina C) actuar como prooxidantes, promovendo en contra do que se podería pensar a formación de radicais libres en certas condicións. Polo contrario, a melatonina, unha vez oxidada, non pode ser reducida ao seu estado inicial porque forma varios produtos finais estables ao reaccionar con radicais libres.
Envellecemento
Diversas investigacións apoian as propiedades antienvellecemento da melatonina. Nos nenos pequenos acádase o pico de produción de melatonina na noite, e algúns investigadores cren que os picos no nivel de melatonina aparecen máis cedo conforme envellecemos. Isto podería explicar por que os vellos van á cama antes, espertan antes, e teñen máis problemas para durmir cós nenos.
Efectos secundarios
A melatonina pode causar somnolencia, e, xa que logo, debe terse coidado ao tomala ao ter que conducir, operar maquinaria etc.
Andrea Pollack
Traxectoria
Especialista na modalidade bolboreta participou con 15 anos nos Xogos Olímpicos de 1976 en Montreal, logrando a medalla de ouro en 4×100 m estilos e 200 m bolboreta, con mellores marcas mundiais e a prata en 4x100 libres e 100 m bolboreta. Nos Xogos Olímpicos de 1980 en Moscova foi de novo campioa olímpica en 4×100 m libre e gañou a prata en 100 m bolboreta. En 1978 no Campionato do Mundo de natación en Berlín Oriental gañou dúas medallas de prata e unha de bronce.
Torre de Toquio
A torre mide 332,6 metros de altura, 8,6 máis ca a Torre Eiffel, aínda que non é tan coñecida como a torre francesa. A Torre de Toquio pesa unhas 4.000 toneladas, a diferenza das 10.100 toneladas métricas da Torre Eiffel. A súa función principal é como antena de transmisión de sinais analóxicas, e dende 2003 transmite en dixital para a área de Kanto. É unha das principais atraccións turísticas de Toquio.
Antenas
A Torre de Toquio, un membro da Federación Mundial de Grandes Torres, é usada por diversas organizacións para retransmitir as súas emisións. A estrutura foi ideada en principio para emitir sinal de televisión, mais en 1961 instaláronse antenas de radio xa que a estrutura era axeitada para isto tamén. Actualmente úsana para emitir sinais de televisión analóxica, televisión dixital, radio e radio dixital.
Manuel Rodríguez Castro
Traxectoria
Durante o Sexenio Democrático foi elixido deputado a Cortes polo distrito de Monforte nas eleccións de 1871 e volveu ser elixido polo mesmo distrito nas eleccións de abril de 1872. Na Restauración foi elixido deputado a Cortes polo distrito de Monforte nas eleccións de 1876. Volveu presentarse polo mesmo distrito nas eleccións de 1879, pero foi derrotado por Antonio Guitián García.
Miguel García Camba
Miguel García Camba, finado en Pontevedra o 30 de outubro de 1892, foi un maxistrado e político galego.
Dorotea Bárcena
Adoración Sánchez Bárcena, nada en Oviedo o 9 de xullo de 1944 e finada en Santiago de Compostela o 22 de novembro de 2016, foi unha actriz, dramaturga e directora de teatro galega.
Traxectoria
Os seus traballos están marcados pola inmediatez da posta en escena, pero tamén pola necesidade de crear historias desde a perspectiva da muller e de contalas utilizando outro punto de vista.
Toyotomi Hideyoshi
Ascenso ao poder
O 20 de xuño de 1582 Oda Nobunaga e o seu fillo foron asasinados no templo Honnōji, en Kioto, polas tropas de Akechi Mitsuhide, xeneral de Nobunaga. O incidente, coñecido como «incidente de Honnō-ji», trouxo consigo grandes oportunidades non só para Mitsuhide, senón tamén para Hideyoshi e o clan Mōri, dependendo de cal dos dous descubrise as noticias primeiro. A Mitsuhide convíñalle que o xefe do clan Mōri, Terumoto, fose o primeiro en decatarse, pois probablemente estaría en condicións de enfrontar e conter o exército de Hideyoshi. Non obstante, o mensaxeiro que Mitsuhide enviou coas novas da morte de Nobunaga foi capturado en menos de 48 horas e a carta que levaba con el foi entregada a Hideyoshi. Hideyoshi sabía que tiña que aproveitar a oportunidade: dos xenerais do clan Oda, só el e Shibata Katsuie, o xeneral en xefe do clan, eran capaces de tomar a iniciativa para vingar a Nobunaga. Nese momento Katsuie atopábase no medio dunha contenda co clan Uesugi na provincia de Etchū, razón pola cal tardou en enfrontar a Mitsuhide. Por outra banda, aínda que Hideyoshi estaba en condicións de chegar rapidamente a Kioto, tiña antes que enfrontar o clan Mōri, que non estaban enterados da morte de Oda Nobunaga.
Exercicio da rexencia imperial
En agosto de 1588, Hideyoshi impulsou unha política controvertida que prohibía os campesiños portar armas. A súa intención era previr as insurreccións, e defendeuna con man dura. Despois, en 1591, promulgou o seu edicto sobre o Cambio de Status. Este último documento declaraba tres puntos: en primeiro lugar, todos os guerreiros que regresasen á vida de campesiños perderían a súa condición de samurai. En segundo lugar, todos os campesiños tiñan prohibido converterse en mercadores ou involucrarse en calquera forma de comercio. Por último, o edicto prohibía o emprego de guerreiros que abandonaran os seus antigos señores. Con estas medidas claramente diferenciou os guerreiros dos campesiños, efectivamente rematou coas revoltas campesiñas e asegurou unha maior estabilidade no Xapón, aínda que sacrificou a liberdade individual dos seus cidadáns.
Durante a década de 1590 fixo escribir unha serie de obras de teatro sobre a súa vida, que el mesmo protagonizaba ante unha audiencia de nobres e daimios en Osaka. Entre 1592 e 1593, durante a invasión a Corea, protagonizou algunhas obras nos seus cuarteis xerais en Nagoya, e invitaba os seus homes a actuar nelas, incluíndo a Tokugawa Ieyasu. Para entón controlaba gran parte do país, dende a baía de Kagoshima ata as montañas de Hakone e as fronteiras orientais da provincia de Echigo. Só o clan Hōjō e algúns daimios do norte do país estaban fóra da súa esfera de influencia. Deles, só os Hōjō constituían unha verdadeira ameaza, pois se Hideyoshi non os derrotaba, as ramificacións políticas que formarían serían daniñas.
Decadencia e deceso
En 1593 naceu o seu segundo fillo, Hideyori, razón pola cal a Hideyoshi se lle creou un problema, pois xa designara como herdeiro seu a Hidetsugu. Para evitar unha guerra pola sucesión Hideyoshi enviou a Hidetsugu ao exilio no monte Koya, e logo ordenoulle suicidarse en agosto de 1595. Os membros da familia de Hidetsugu que non seguiron o seu exemplo foron asasinados en Kioto, entre eles 31 mulleres e varios nenos.
Charles Barbara
Louis-Charles Barbara, nado en Orléans (Loiret) o 5 de marzo de 1817 e finado en París o 19 de setembro de 1886, foi un escritor francés.
Warcraft Adventures: Lord of the Clans
Warcraft Adventures: Lord of the Clans (As aventuras de Warcraft: O señor dos clans) é unha aventura gráfica para PC de apuntar e facer clic desenvolvida por Blizzard Entertainment ambientada no Universo Warcraft. Foi cancelada antes da súa saída ao mercado, porque os xogos de aventuras gráficas da época tiñan unhas características moito máis innovadoras, como o uso de 3D, das que este xogo carecía.
Mercedes F1 W03
O Mercedes F1 W03 é un coche de carreiras de Fórmula Un deseñado por Mercedes AMG Petronas Formula One Team para o seu uso na tempada de Fórmula Un de. O coche será pilotado polo sete veces Campión do Mundo de Pilotos Michael Schumacher e por Nico Rosberg. O coche foi presentado o 21 de febreiro, antes do segundo test das probas de inverno da tempada. O equipo utilizou o predecesor do F1 W03, o Mercedes MGP W02, na primeira proba en Xerez da Fronteira. Correndo tres dos catro días a fin de avaliar as especificacións dos pneumáticos Pirelli para 2012. O W03 completou unha sesión en Silverstone o 16 de febreiro e realizouo un test privado no Circuíto de Cataluña en Barcelona o 19 de febreiro; baixo as normas deportivas, o equipo tiña dereito a realizar unha proba privada, xa que asistira a só tres dos catro días de probas en Xerez.
No Gran Premio da China de 2012, Nico Rosberg logrou a primeira pole position de Mercedes, e a primeira vitoria desde o Gran Premio de Italia 1955.
Deseño
miniatura|left | A polémica á posterior do F1 W03 O W03 F1 debuto na primeira carreira da tempada en Melbourne co que se describiu como un "concepto de á radical". As especulacións suxiren que o á utiliza o concepto F-duct (desenvolvido por McLaren en ) soprando aire a través da superficie do á para "detelo", cancelando así toda a carga aerodinámica e arrastre que corre sobre o á e permitindo que o coche logre unha velocidade máxima superior. O sistema desenvolvido por Mercedes crea un efecto F-duct no alerón dianteiro cando a aleta do (DRS) do alerón traseiro está aberta. Abrindo a aleta aparecen dúas reixillas de ventilación, que canalizan o aire cara atrás a través do auto e o alerón dianteiro, anulando a carga aerodinámica xerada polo alerón dianteiro, coa intención de aumentar a estabilidade en curvas de alta velocidade.
Resultados completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Agüimes
Agüimes é un municipio español pertencente á provincia das Palmas, nas Illas Canarias. Está situado no sueste da illa de Gran Canaria. Posúe varios espazos naturais protexidos.
Antonio Muñiz Álvarez
Traxectoria
Emigrou a Cuba, dende onde marchou a Francia anos máis tarde. En 1923 regresou á súa vila natal. Entre 1923 e 1925 agrupou aos veciños do val de Negueira en sociedades agrarias a modo de cooperativas e creou varios colexios, impulsando a cultura para que os nenos non quedaran analfabetos. Foi secretario da Federación Agraria Liga Provincial Agraria de Lugo (1923) e presidente da Federación de Sociedades y Sindicatos Agrícolas del distrito de Fonsagrada (1927-1933).
Estadio Vicente Calderón
Historia
O recinto que actualmente conta con capacidade para 54.851 espectadores, recibiu por parte da UEFA a cualificación de Estadio 5 estrelas durante o ano 2003.
Carroucha das brañas
Descrición
Trátase dun pequeno mato, un subarbusto perenne ramalludo duns 50 cm, coas franzas cubertas dunha vilosidade de pelos curtos e de glándulas.
As flores son miúdas, duns 7 cm, con lanuxe no ápice, e de cor rosadas a xeito de campá, en acios compactosde 5 a 12 flores que se inclinan ao final da súa floración, e follas nas volutas de catro (de aí o nome científico). cos pedicelos máis curtos que as flores. As anteras son pardo claras e os sépalos posúen lanuxe. Florea no verán e no outono. Distínguese doutros membros europeos do xénero Erica pola ausencia de anteras protuberantes.
Hábitat e distribución
O seu hábitat natural atópase nas áreas húmidas de Europa, principalmente na faixa atlántica occidental, dende a zona sur de Portugal até o centro de Noruega, e tamén en certas rexións pantanosas, afastadas da costa da Europa Central. Os ecosistemas son lamazais, pantanos, uceiras húmidas e bosques húmidos de coníferas, podendo chegar a se converter na especie dominante. Introduciuse nalgunhas partes de América do Norte e de Europa, como é o caso de Austria ou Suíza.
En Galiza aparece no norte, en brañas, prados húmidos de solos acedos (silíceos) e en turbeiras.
Isaac Xubín
Isaac Fernández Fernández, coñecido como Isaac Xubín, nado na Coruña o 9 de xullo de 1978, é un escritor galego.
Salt
Historia
A poboación continuou sendo escasa e dedicada unicamente á agricultura ata que a mediados do século XIX empezaron a instalarse industrias téxtiles que aproveitaban a forza hidráulica da canle de rega do Monar.
Universidade de Viena
Escola Austríaca
Os fundadores desta escola inclúen personalidades como Carl Menger, Eugen von Böhm-Bawerk, Friedrich von Wieser, Joseph Schumpeter, Ludwig von Mises e Friedrich A. von Hayek.
Blizzard Entertainment
Traxectoria
Bill Roper, actual responsable de Flagship Studios, era o vicepresidente de Blizzard, e o pai da saga Diablo. Ademais prestou a súa voz na narración da versión inglesa da saga Warcraft, realizando ademais a locución dos footman das tres versións existentes.
Equipo Arxentino de Antropoloxía Forense
Actividade
O EAAF foi pioneiro no desenvolvemento destas técnicas. Di Clyde Snow que:
James Oglethorpe
Traxectoria
Naceu en Londres, fillo de Sir Teophilus Oglethorpe (1650-1702). En 1714 abandonou os seus estudos no Corpus Christi College de Oxford, iniciados nese mesmo ano, para unirse á expedición de Uxío de Savoia contra o Imperio Otomán, na que chegou a ser axuda de campo do propio príncipe grazas á recomendación de John Churchill, Primeiro Duque de Marlborough. Entre 1716 e 1717 tomou parte no asedio e captura de Belgrado, onde serviu con distinción.
A colonia estaba en crise e unha invasión española remataría con seguridade destruíndoa. Co fin de evitar isto, Oglethorpe reuniu ás forzas ao seu cargo e, tras aliarse co xefe Ahaya dos Seminola, lanzou unha serie de incursións en territorio español. Colleitou algúns éxitos e ata sitiou a fortaleza de San Agustín, pero a chegada de reforzos españois procedentes da Habana obrigouno a volver a territorio británico. A tan temida invasión española chegou en 1742, aínda que tras unha serie de escaramuzas na illa de St. Simmons coñecidas como a Batalla de Bloody Marsh, Oglethorpe conseguiu que os españois retiráranse facéndolles crer que estaba a piques de recibir un gran número de reforzos procedentes de Carolina. A guerra quedou entón en punto morto na fronte norteamericana e Oglethorpe conseguiu o rango de Xeneral de División en 1745. Con todo, este éxito viuse empanado pola acusación de ser partidario dos rebeldes xacobitas, o que lle custou un xuízo militar do que foi absolto, e as continuas críticas dos colonos, que lle obrigaron a restituír a escravitude finalmente en 1750. En 1765 foi ascendido a Xeneral, rango que ostentaría ata a súa morte en Cranham, Inglaterra, en 1785.
Indultos de Menem
Se coñecen como os indultos de Menem unha serie de dez decretos sancionados o 7 de outubro de 1989 e o 30 de decembro de 1990 polo daquela presidente da Arxentina Carlos Menem, indultando civís e militares que cometeron delitos durante a guerra sucia na Arxentina incluíndo aos membros das xuntas condenados no Xuízo ás Xuntas de 1985, o ministro de Economía José Alfredo Martínez de Hoz e os líderes das organizacións guerrilleiras. Mediante estes decretos foron indultados máis de 200 persoas.
As leis de Punto Final e Obediencia Debida e os indultos de Menem son coñecidas como as leis de impunidade.
Inconstitucionalidade dos indultos
O 15 de xuño de 2006 a Cámara de Casación Penal, máximo tribunal penal da Arxentina, considerou que os indultos concedidos en delitos de lesa humanidade eran inconstitucionais.
Inglés medio
Vogais e ditongos
Ao monoptongarse os ditongos herdados creáronse outros novos:
Estándar da chancelería
Por mor dos diferentes dialectos do inglés falado e escrito ao longo do país naquela época, o goberno necesitaba unha forma clara e sen ambigüidades para o uso nos seus documentos oficiais. Este desenvolveuse durante o reinado do rei Henrique V (1413 a 1422) en resposta á súa orde para a súa chancelería (oficiais do goberno) de usar, como el mesmo, o inglés máis có anglonormando ou o latín. Volveuse amplamente estandarizado ao redor da década de 1430.
Estado do Río de Xaneiro
Historia
dereita|miniatura|300px|Batalla na Baía de Guanabara entre franceses e portugueses en 15 de marzo de 1560, que culminou coa destrución da Fortaleza Coligny. A rexión non foi inmediatamente colonizada polos portugueses, en virtude da hostilidade dos indíxenas establecidos no litoral. Entre 1555 e 1567, a baía de Guanabara foi ocupada por un grupo de colonos franceses, baixo o mando de Nicolas Durand de Villegaignon, que aquí pretendían instalar unha colonia chamada Francia Antarctica ("France Antartique"). Para evitar esta ocupación e asegurar a posesión do territorio para a Coroa de Portugal, en 1 de marzo de 1565, foi fundada a cidade de Río de Xaneiro, por Estácio de Sá, vindo a constituírse a Capitanía Real do Río de Xaneiro.
Relevo
miniatura|200px|dereita|Montañas do Parque Nacional do Itatiaia, na divisa co Minas Xerais. O estado é atravesado por baixadas e montañas paralelas ó litoral. Ó sur do estado, estas montañas quedan máis próximas ó mar, nas cidades de Paratí e Angra dos Reis. Próximo á cidade do Río de Xaneiro o relevo ábrese nunha extensa planicie cortada por ríos, chamada Baixada Fluminense. Esta rexión é cortada pola estrada Presidente Dutra, que liga a cidade do Río de Xaneiro á cidade de São Paulo e ten moitas industrias, pero a maioría da súa poboación traballa na cidade do Río de Xaneiro.
Agricultura e gandería
A cidade de Campos, ó norte do estado, destaca pola produción de cana de azucre e pola creación de gando leiteiro. Parte desta produción é exportada para outros estados.
Turismo
A cidade do Río de Xaneiro destacou no pasado como centro financeiro (o segundo en volume de negocios do Brasil), pero perdeu moitos negocios a favor da cidade de São Paulo nos últimos anos. O estado ten un grande comercio e servizos, compatíbel co tamaño da súa poboación (máis de 12 millóns de persoas). A cidade do Río de Xaneiro tamén ten relevancia no turismo de eventos (convencións empresariais, feiras de negocios, exposicións) a pesar da concorrencia da cidade de São Paulo, no Brasil, e doutras cidades do mundo. Espérase unha grande afluencia de turistas coas realizacións da Copa do Mundo de Fútbol de 2014 e dos Xogos Olímpicos de 2016.
Vilasuso, Seixas, Cospeito
Vilasuso é un lugar da parroquia de Seixas no concello lugués de Cospeito na comarca da Terra Chá. Segundo o IGE, en 2019 tiña 38 habitantes (16 homes e 22 mulleres).
Motor molecular
Exemplos
Algúns exemplos de motores moleculares bioloxicamente importantes son:
Sopdu
Representación
Na escrita exipcia representábase con xeroglíficos deste xeito:
Copa do Rei de fútbol 2014/15
Segunda División B
Vint e cinco equipos de Segunda División B 2014/15: os cinco mellores clasificados en cada un dos catro grupos, exceptuando os equipos filiais, ademais dos cinco clubs con maior puntuación, sen distinción de grupos (excluído o Racing de Santander por sanción da RFEF debido á súa incomparecencia a un partido da edición anterior).
Terceira División
Os dezaoito equipos campións dos grupos de Terceira División 2013/14 (en caso que un equipo filial fose campión do seu grupo a praza adxudícase ao equipo non filial mellor clasificado).
Proxecto Adam
O proxecto Adam foi unha misión proposta por Wernher von Braun a principios de 1958 para enviar ao primeiro home ao espazo nunha misión suborbital a bordo dunha cápsula lanzada mediante un foguete Redstone. O proxecto foi desestimado e tildado de "espectáculo" a favor do proxecto Mercury.
Historia
que pode traducirse como
Heinrich Sutermeister
Traxectoria
Heinrich Sutermeister foi alumno de Hans Pfitzner e de Carl Orff e exerceu como profesor no Conservatorio de Hannover (1963-75). A súa obra, de estilo neoclásico, abarca obras sinfónicas, relixiosas e para a escena (Romeo e Xulieta, 1940; A illa encantada, 1942; Madame Bovary, 1962).
Deseño intelixente
Concepto e características
A idea do deseño intelixente desenvolvérona os membros dun grupo de creacionistas norteamericanos que reformularon o argumento sobre a controversia da creación versus evolución para esquivar unha decisión xudicial norteamericana prohibindo o ensino do creacionismo como ciencia  Os seus principais defensores, todos eles asociados ao Discovery Institute, radicado nos Estados Unidos, cren que o creador é o Deus do cristianismo     Segundo eles, a súa investigación é análoga á dos detectives que, diante dunha persoa morta, buscan sinais de que aquel evento non foi accidental (ou que isto é moi improbábel), indicando que hai un asasino. Os investigadores buscan no mundo natural (e principalmente en estruturas biolóxicas) sinais de planificación, funcionalidade e propósito. E do mesmo xeito que os detectives poden investigar se hai ou non un criminal sen saber quen é, os investigadores alegan que poderían dicir que hai unha creación sen coñecer datos adicionais sobre o creador. A investigación céntrase nas evidencias biolóxicas e non nas consecuencias dos achados. Os defensores da creación intelixente alegan que é unha teoría científica e buscan fundamentalmente redefinir a ciencia para que esta acepte explicacións sobrenaturais.
O consenso da comunidade científica é de que a creación intelixente non é ciencia, senón unha pseudociencia A Academia Nacional de Ciencias dos Estados Unidos xa declarou que o "creacionismo, o deseño intelixente e outras alegacións de intervención sobrenatural a orixe da vida" non son ciencias porque non poden ser probadas por métodos científicos A Asociación de Profesores de Ciencias dos Estados Unidos e a Asociación Americana para o Progreso da Ciencia clasifícana como pseudociencia Outros membros da comunidade científica concordan coa clasificación, e algúns mesmo a clasifican como ciencia-lixo. O termo creación intelixente xurdiu como resposta á decisión xudicial de 1987 do Tribunal Supremo dos Estados Unidos no caso Edwards v. Aguilard que implicaba a separación da igrexa e o estado. O seu primeiro uso significativo en publicacións foi en Of Pandas and People (Sobre pandas e persoas), un libro didáctico de 1989 publicado coa intención de que se usase nas clases de bioloxía do ensino secundario. . Varios libros adicionais sobre a creación intelixente publicáronse nos anos 1990. Na metade da década de 1990, defensores da teoría comezaron a agruparse ao redor do Discovery Institute e a defender máis publicamente a inclusión desta doutrina no currículo da escola pública. Co Discovery Institute e o seu Center for Science and Culture (Centro para a ciencia e a cultura) servindo como alicerce central no planeamento e financiamento, o "movemento da creación intelixente" medrou significativamente en publicidade a finais da década de 1990 e no inicio da de 2000, culminando no xuízo de Dover, en 2005, que contestou o ensino intencionado da creación intelixente nas aulas de ciencias do sistema público de ensino.
Visión xeral
Tamén afirman que, aínda que as evidencias que poidan apuntar para a natureza dunha "causa ou axente intelixente" non poidan ser directamente observadas, os seus efectos na natureza si poden detectarse. Dembski, no seu libro Signs of Intelligence ("Sinais de intelixencia"), afirma: "Os defensores do deseño intelixente considérano como un programa de busca científica que investiga os efectos de causas intelixentes [...] e non causas intelixentes per se". Na súa opinión, ninguén pode analizar a identidade de influencias exteriores a un sistema pechado, desde dentro do sistema pechado, logo as cuestións relacionadas coa identidade do deseñador caen fóra do ámbito do concepto. Nos 20 anos transcorridos desde que o deseño intelixente se formulara, non se propuxo ningunha análise rigorosa que poida identificar os alegados efectos: ningún artigo apoiando o deseño intelixente se publicou en periódicos científicos revisados por pares, e nin o deseño intelixente foi obxecto de estudo de calquera investigación ou estudo científico.
Orixe do concepto
En marzo de 1986 unha crítica literaria de Stephen C. Meyer describiu o libro dicindo que o mesmo usaba a teoría da información para suxerir que as mensaxes transmitidas polo ADN na célula amosan "complexidade especificada", especificada por unha intelixencia, precisando así ter unha orixe dun axente intelixente. En novembro do mesmo ano, Thaxton describiu o seu raciocinio como unha forma máis sofisticada do argumento de Paley a partir do deseño. Na conferencia "Sources of Information Content in DNA", de 1988, el di que a súa visión dunha causa intelixente era compatíbel tanto co naturalismo metafísico como co supernaturalismo e o termo deseño intelixente xurdiu.
O deseño intelixente deliberadamente non tenta identificar ou nomear as especificacións do axente da creación; soamente afirma que debe existir un (ou máis dun). Aínda que o deseño intelixente non nomee o creador, os líderes do movemento do deseño intelixente afirman que o creador é o Deus cristián.
Orixe do termo "deseño intelixente"
O termo deseño intelixente, máis ou menos relacionado coa funcionalidade que se observa nos seres naturais, e antes da consagración do su uso actual, xa fora usada varias veces nos dous séculos precedentes; entre elas, nestas publicacións:
O caso máis notábel é o do texto de P. W. Davis e P. H. Kenyon, que se publicou finalmente en 1989 co título Of pandas and people: the central question of biological origins ("Acerca dos pandas e as persoas: a cuestión central da orixe biolóxica"). Un informe do Discovery Institute afirma que Charles Thaxton, editor de Of Pandas and People, tomara a frase dun científico da NASA, e pensara "Iso é exactamente o que eu preciso, é un bo termo de enxeñeiro". Os borradores anteriores preparáranse cos títulos Creation Biology ("Bioloxía da creación"), de 1983, Biology and Creation ("Bioloxía e creación"), de 1986, e Biology and Origin ("Bioloxía e orixe"), de 1987.
Dentro do Discovery Institute ocupa un lugar prominente o Center for Science and Culture (Centro pola ciencia e a cultura), no cal se encadran todos os membros máis destacados do movemento polo deseño intelixente. Un documento de 1998 do Center for Science and Culture, titulado The Wedge Strategy (en inglés, Estratexia da cuña) foi utilizado polos seus críticos para destacar o carácter relixioso e político dos seus fins e postulados. Estes atópanse resumidos en frases como "Derrotar o materialismo científico e o seu destrutivo legado moral, cultural e político" e "substituír as explicacións materialistas pola concepción teísta de que a natureza e os seres humanos son creados por Deus".
O Movemento do deseño intelixente
O movemento ten a súa sede no "Center for Science and Culture" (CSC) (Centro para a ciencia e a cultura, en inglés), establecido en 1996 como o brazo creacionista do Discovery Institute. Os líderes do movemento afirman que o deseño intelixente expón as limitacións da ortodoxia científica e da filosofía secular do Naturalismo. Os seus defensores alegan que a ciencia non debería limitarse ao naturalismo nin demandar a adopción de filosofías naturalistas que rexeitan automaticamente calquera explicación que conteña causas sobrenaturais.
Relixións cristiás
A estratexia de disfrazar deliberadamente a intención relixiosa do deseño intelixente fora xa descrita por William Dembski no seu libro The Design Inference. No seu traballo Dembski cita un deus e unha "forza de vida alieníxena" como dúas opcións posíbeis para a identidade do deseñador, mentres que no seu libro Intelligente Design: The Bridge Between Science and Theology, Dembski afirma que "Cristo é indispensábel para calquera teoría científica, mesmo que os practicantes non teñan a mínima idea sobre el. O pragmatismo dunha teoria científica pode, claro, ser perseguido sen recorrer a Cristo. Mais a solidez conceptual da teoría no fin só pode ser localizada en Cristo". Dembski tamén afirmou que o "DI forma parte da revelación xeral de Deus [...] Non só o deseño intelixente nos libra desa ideoloxía (materialismo), que sufoca o espírito humano, mais, na miña experiencia persoal, descubrín que abre o camiño para que as persoas cheguen a Cristo". Tanto Johnson como Dembski citan o evanxeo de Xoán como a fundamento do deseño intelixente.
Críticas científicas
Francisco J. Ayala, na súa obra Darwin e o deseño intelixente, sostén a tese de que "non hai contradición necesaria entre a ciencia e as crenzas relixiosas". A razón diso é que ambas "tratan de asuntos diferentes que non se superpoñen". Segundo Ayala, pódese ser perfectamente partidario da teoría científica da evolución das especies e crer na existencia dun Deus creador, persoal e providente. Dito doutro xeito: o concepto científico de evolución non nega a noción metafísica e teolóxica de creación a partir do nada, nin á inversa.
Celos
Puntos de vista da antropoloxía
Van Sommers ofrece unha mirada híbrida. Sobre a base do estudo de primates xeneticamente próximos aos humanos, que non parecen presentar comportamentos celosos, conclúe que non hai un imperativo biolóxico para os celos e que estes son un produto basicamente cultural, pero o feito de que en todas as sociedades onde se dan relacións sexuais "emocionalmente cargadas" se impoñen os celos adultos e as dificultades que experimentaron individuos e grupos da nosa sociedade que intentaron evadilos, parece indicar que hai raíces biolóxicas para os celos.
Balsa lipídica
Virus sen envoltura
O SV40 utiliza dous receptores diferentes para unirse á superficie celular: o gangliósido GM1 localizado en balsas lipídicas e moléculas do complexo maior de histocompatibilidade (MHC) de clase I. A unión do SV40 con moléculas MHC-I causa o agrupamento e redistribución do receptor. O SV40 pode recrutar máis caveolas procedentes do citoplasma ou tamén novas caveolas formadas no sitio de entrada. Unha fervenza de eventos de sinalización inducidos pola unión do virus orixina unha endocitose mediada por caveolas nuns 20 minutos. Nalgúns tipos de células o virus contido en vesículas non revestidas formadas directamente nas balsas lipídicas pode entrar na célula e pasar aos caveosomas (orgánulos citoplasmáticos vesiculares preexistentes) cando as vesículas se fusionan con eles.
Hai tamén virus que usan a endocitose mediada por balsas non caveolar, como o ecovirus 11 (EV11, un picornavirus). Porén, os mecanismos detallados non se coñecen ben.
Visualización de balsas lipídicas
Sharma e colaboradores utilizaron unha combinación de imaxes de alta resolución e modelos matemáticos para concluír que as proteínas das balsas están organizadas en nanoclusters de alta densidade cun raio entre 5–20 nm. Utilizando medidas de transferencia de enerxía de resonancia de fluorescencia (homo-FRET ou anisotropía de fluorescencia), Sharma et al. informaron que unha fracción (20–40%) das proteínas con áncora GPI está organizada en agrupacións de alta densidade cun raio de 4–5 nm, cada unha constituída por unhas poucas moléculas e diferentes proteínas con áncora GPI. Para evitar os problemas derivados do pequeno tamaño e natureza dinámica, está gañando importancia o rastreo de moléculas e partículas únicas utilizando cámaras CCD sensibles arrefriadas e a microscopia de reflexión interna total (TIRF). Isto permite extraer información da difusión de partículas nas membranas e revelar a presenza de barreiras, sitios de confinamento e currais nas membranas.
Estadio Municipal da Fieiteira
Conta cun terreo de xogo de herba natural arredor do cal existe unha pista de 6 rúas, gaiola de lanzamentos, zona de saltos (pértega e altura) e 3 fosos (1 de lanzamento de peso e 2 de salto de lonxitude). Conta ademais con bancadas cubertas.
Xosé María Díaz Sanxurxo
Xosé María Díaz Sanxurxo, nado en Suegos (Pol) o 25 de outubro de 1818 e finado en Tonkín (Vietnam) o 20 de xullo de 1857, foi un santo, bispo e mártir da Igrexa católica.
Traxectoria
Foi misioneiro en Manila e posteriormente en Vietnam. Foi bispo de Tonkín. Autor dunha gramática hispano-vietnamita. Padeceu martirio o 20 de xullo de 1857, despois de ser detido e encadeado polas autoridades vietnamitas é finalmente executado. O seu verdugo decapitouno en tres golpes, tal coma el mesmo pedira. Este é o día no que figura no santoral.
Arconte epónimo
Tiña ao seu cargo a administración civil e a xurisdición pública. Aínda que non se coñecen con exactitude as súas funcións porque adoitaban estar mesturadas dentro do arcontado, semella que se ocupaba do teatro, nomeando mecenas e gañadores de tetraloxías, e que era o titor das viúvas e os orfos e supervisaba os litixios familiares. E que, nas funcións de tipo xudicial, era o encargado polo estado en protexer a aqueles que non se podían defender.
A continuación lístanse os arcontes epónimos de Atenas:
Dinar serbio
O dinar serbio (en serbio: српски динар/srpski dinar) é a moeda oficial de Serbia. Na provincia de Kosovo e Metohija usan o euro dende o 2002, antes compartían o dinar iugoslavo con Serbia. O código internacional monetario ISO 4217 para o dinar serbio é RSD, un dinar equivale a 100 para (пара).
Historia
Despois da conquista otomá até mediados do século XIX usáronse diferentes moedas estranxeiras. Os otománs estableceron diversas casas emisoras en territorio de Serbia: en Novo Brdo, Kucajna e Belgrado. A moeda fraccionaria actual do dinar serbio é o para, que é como se chamaban as antigas moedas de prata turcas que circularon en Serbia (nome derivado do árabe bara, prata).
No século XIX, os gobernos de Karađorđe e do príncipe Miloš Obrenović tamén viron circular un bo número de moedas de todas partes de Europa, en concreto de corenta e tres tipos diferentes: dez de ouro, vinte e oito de prata e 5 de cobre. Despois da independencia da dominación turca, comezáronse a tomar medidas para establecer un sistema monetario independente.
Eärendil
Eärendil naceu e medrou na cidade do seu avó Turgon, Gondolin. Cando tiña sete anos fuxiu do saqueo de Gondolin por Morgoth cos seus pais, refuxiándose nas Gargantas do Sirion, e co tempo converteuse no líder dos refuxiados alí instalados. Casou con Elwing, filla de Dior e neta de Beren e Luthien, tiveron dous fillos en común: Elrond e Elros.
Mirko Cvetković
Biografía
Traballou no Instituto de Minería durante dez anos e logo no Instituto de Economía outros seis anos, ademais de sete anos na firma de asesoramento e investigación CES Mecon, onde traballou como consultor e en 2005 como asesor especial ao Director General en Intercom Consulting.
Farmacopea
Renacemento
O doutor Nicolaes Tulp, alcalde de Ámsterdam e respectado cirurxián xeral, reuniu a todos os médicos e químicos amigos e xuntos escribiron a primeira farmacopea de Ámsterdan en 1636, a Pharmacopoea Amstelredamensis.
Bandeiras do Canadá
Columbia Británica (1960)
dereita|200px
A súa bandeira non é máis ca unha representación das armas da provincia: consta de dúas metades horizontalmente, a superior coa bandeira británica actual (Union Flag, "a bandeira da unión" ou do "Reino Unido") cunha coroa centrada (que representa a orixe da provincia na colonia británica) e a metade inferior cunhas ondas de prata e azur (o Océano Pacífico) cun sol en solpor superposto (denotando que é a provincia máis occidental). Introduciuse o 4 de xuño de 1960 por parte do primeiro ministro W. A. C. Bennett e usouse por primeira vez no barco Queen of Sidney.
Manitoba (1965)
dereita|200px
Novo Brunswick (1965)
Compárese coa da Illa do príncipe Eduardo e a de Saskatchewan.
Nova Escocia
dereita|200px
Ontario (1965)
Antes de 1965 xa se utilizaba nos edificios lexislativos e gobernamentais, pero nese ano houbo un arduo e longo debate sobre o cambio da bandeira oficial do Canadá. Debido a que esta decisión foi moi impopular para os habitantes rurais de Ontario, quen eran a base electoral do conservador progresista John Robart, el propuxo que fose unha Red Ensign coma a antiga bandeira canadense. A única diferenza sería que se substituíría o escudo de armas do Canadá polo de Ontario. Mentres que coma bandeira canadense apoiaba a nova, defendeu a restauración da bandeira colonial coma reflexo da herdanza británica de Ontario e dos sacrificios feitos polos soldados de Ontario baixo o estandarse da Red Ensign. Os presidentes do Partido Liberal de Ontario e do Novo Partido Democrático de Ontario decidiron apoiar o deseño. A única oposición partiu de Elmer Sopha (membro liberal do Parlamento Provincial nado en Sudbury), quen afirmaba que non reflectía a variedade de caracteres da poboación de Ontario e que non era máis ca unha vinganza contra a bandeira canadense da folla de pradairo. No entanto, só foi apoiado por outro membro liberal dese Parlamento, Leo Troy, á hora de votar contra a bandeira, aprobándose por maioría o 17 de marzo.
Pode facerse a comparación coa bandeira de Manitoba e cos escudos de armas de Alberta, Manitoba e o Yukón.
Quebec (1948): Fleurdelisé
COMPLETAR
Antiga bandeira de Terra Nova e Labrador dende 1904 ata 1931
Posteriormente houbo dúas bandeiras utilizadas de xeito non oficial, que consistían nunha Red Ensign ou unha Blue Ensign co escudo provincial alzado e que debían aparecer respectivamente nas embarcacións e nos edificios. No deseño do escudo aparecen Mercurio (deus do comercio) presentándolle a Britannia un pescador que lle ofrece toda a colleita do mar. A banda inferior presenta a lenda Haec tibi dona fero, que quere dicir "Estes agasallos eu che traio".
o Yukón
= Datación e características comúns = Como se pode comprobar, moitas das bandeiras remóntanse ó ano 1965 e a 1969. Excepcións son as noviñas de Terra Nova e Labrador (de 1980) e Nunavut (de 1999) e a vella do Quebec (dende 1948). Moita desta coincidencia non obedece á casualidade, senón que se remonta á época da mundanza oficial da bandeira federal pola da folla de pradairo actualmente en vigor, para substituír a Red Ensign (que aínda se conserva nas bandeiras de Manitoba ou Ontario) ou a Blue Ensign no seu defecto. O caso da bandeira de Nunavut xurdiu para oficializar o status de provincia federada que acadou o recentemente creado territorio dos inuit do Canadá. Loxicamente, a simboloxía heráldica e vexilolóxica de todos estes símbolos ten clara raigaña anglofrancesa:
Uloboridae
Caraterísticas
O seu tamaño adoita estar entre os 3 e os 10 mm, aínda que en raras ocasións poden superan os 12 milímetros de longo e teñen o primeiro par de patas anteriores moi alongadas. A diferenza do resto das arañas posúen ningún tipo de glándula velenosa e están provistos de cribelo que produce un tipo de seda formada por fibras ensarilladas formando arañeiras, normalmente en disposición horizontal, moi resistentes e non apegañentas cun deseño característico en forma de zig-zag, coñecido como stabilimentum, cara ao centro.
Comportamento
Por mor da xeometría particular da súa arañeira, estas arañas ao asumiren unha postura en arco coas súas patas anteriores conseguen un mimetismo case perfecto, semellando unha folla ou unha póla pousada na propia arañeira, o que lles permite lanzar de súpeto sobre a incauta presa numerosos fíos de seda que a envolven toda.
Kim Il-sung
Últimos anos
Neste momento Corea do Norte atopouse con grandes problemas económicos. Os efectos prácticos de Juche levaron a eliminar practicamente o comercio exterior, e as relacións económicas coa China reducíronse tralas reformas lideradas por Deng Xiaoping. O fin do bloque soviético aumentou os problemas de Corea do Norte, e pouco despois Kim morrería súbitamente dun ataque ao corazón. O seu funeral foi seguido por centos de miles de persoas e o seu corpo foi colocado nun mausoleo, cuxo acceso está fortemente controlado.
Estadio Cartagonova
Historia
O primeiro gol do novo estadio foi marcado dúas xornadas máis tarde, e foi obra do xogador do Bilbao Athletic Uribarrena.
Características
O estadio ten un aforamento próximo aos 15.000 espectadores, todos sentados. Nos seus primeiros anos a capacidade estaba por encima dos 20.000, pero este número se vió reducido en xaneiro de 2000 cando se colocaron butacas en todo o anel superior.
Está construído con dous aneis de bancada superpuestos un a outro en todo o perímetro do mesmo. Só a tribuna principal está cuberta.
Sexualidade e discapacidade
Discapacidade mental
O deficiente mental é sometido moitas veces a un tratamento protector, como se fose un individuo asexuado ou eternamente infantil. A súa sexualidade pode ser vista tamén coma algo salvaxe, que debe ser reprimido. O certo é que estas persoas senten desexo, aman, senten pracer e queren ser amadas. A condición sexual destas persoas depende moito das súas condicións educativas. Polo xeral, trátase ás persoas con diferentes discapacidades de forma igualitaria, mais o certo é que dependen de condicións psicosociais diversas.
Buffalo buffalo Buffalo buffalo buffalo buffalo Buffalo buffalo
RC = oración relativa
VP = frase verbal
Milorad Ratković
Traxectoria
Esa boa tempada no equipo serbio fixo que moitos equipos occidentais se fixaran nel, recalando no verán de 1992 no Celta de Vigo, onde permanecería seis tempadas. Nestes anos chegaría a disputar a final da Copa do Rei ante o Real Zaragoza no ano 1994 e a clasificarse para disputar a Copa da UEFA
Raña, Rodís, Lalín
Raña é un lugar da parroquia de Rodís, no concello pontevedrés de Lalín, na comarca do Deza.
Río Grande de Xuvia
Afluentes
Os seus afluentes principais son o río das Ferrerías, e pola esquerda o río Castro.
Cariño, Castro, Boiro
Cariño é un lugar da parroquia de Castro no concello coruñés de Boiro, na comarca da Barbanza. Segundo o padrón municipal (INE 2013) ten 209 habitantes (91 homes e 118 mulleres).
Cambás, Aranga
San Pedro de Cambás é unha parroquia que se localiza no nordeste do concello coruñés de Aranga na comarca de Betanzos. Segundo o IGE en 2018 tiña 401 habitantes (205 mulleres e 196 homes) distribuídos en 38 entidades de poboación, o que supón unha diminución en relación ao ano 1999 cando tiña 470 habitantes.
miniatura|Cambás no [[Catastro de Ensenada (1752).]] miniatura|Cambás no [[Diccionario geográfico-estadístico-histórico de España y sus posesiones de Ultramar de Pascual Madoz (1846). ]]
Chiefs
Traxectoria
As mellores participación dos Chiefs no Super Rugby tiveron lugar na tempada 2012 e 2013, nas que o equipo acadou o campionato. Na primeira final os Chiefs venceron 37-6 aos Sharks surafricanos, mentres que na segunda gañaron aos Brumbies australianos por 27 a 22.
A Ramallosa, Lucí, Teo
A Ramallosa é unha vila da parroquia de Lucí, no concello coruñés de Teo, na comarca de Santiago. Segundo o IGE en 2018 tiña 651 habitantes (343 homes e 308 mulleres), o que supón un aumento respecto do ano 1999 cando tiña 176. É a capital do concello.
Tareixa de Portugal, raíña de León e Galicia
Querela con Afonso II de Portugal, seu irmán
Á morte de Sancho I de Portugal, Tareixa debería recibir, segundo as disposicións testamentarias do seu pai, o castelo de Montemor-o-Velho, co resto do termo da vila, e todos as rendas alí producidas, podendo usar o título de raíña, ademais do de señora dese mesmo castelo.
Querela sucesoria en León
Separada do seu marido regresou a Portugal, onde viviu o resto da súa vida no Mosteiro de Lorvão, convento beneditino; pouco tempo máis tarde, transformou o mosteiro en abadía cisterciense. Cando en 1214 faleceu o rei Afonso VIII de Castela, sucedeuno seu fillo Henrique, que morreu accidentalmente tres anos despois sen descendencia, e o trono de Castela foi ocupado por Fernando, neto de Afonso VIII e filo de Berenguela e de Afonso de León. As relacións entre León e Castela non foron todo o pacíficas que deberan, tendo en conta que ambos os reis eran pai e fillo e, cando en 1230 morreu Afonso VIII de León e Galicia, deixou disposto no seu testamento que o seu reino debería pasar ás fillas do seu primeiro matrimonio, Sancha e Aldonza, a pesar de que anteriormente se comprometera a deixar como seu sucesor a Fernando (ao que desherdou).
O acordo foi asinado en Benavente o 11 de decembro de 1230 (Concordia de Benavente). Segundo as condicións do acordo, as infantas renunciarían aos seus dereitos ao trono de León e, a cambio, a cada unha de elas se lle asignarían de por vida unha ducia de señoríos polos que percibirían unha renda anual de 15 000 marabedís, que serían reducidos a 10 000 en caso de entraren en relixión e suspendidos en caso de matrimonio.
Das alte Karussell
No festival
A canción participou no festival celebrado no Teatro Kursaal de Lugano, Suíza, o 24 de maio de 1956, sendo interpretada pola cantante suíza Lys Assia. A orquestra foi dirixida por Fernando Paggi.
Novum Organum
A teoría dos prexuízos constitúe a parte crítica e destrutiva (Pars destruens) do tratado.
Albert Camus
Traxectoria
A sociedade parisiense e francesa do momento non recibiu o premio e recoñecemento internacional con moito entusiasmo. Pola contra, Sartre ao coñecer a noticia dixo: "Ben feito". Tratábase do primeiro Nobel que non procedía da burguesía, senón dos arrabaldes de Alxer, dunha familia modesta cuxa nai se dedicaba a labores de limpeza.
Nacionalidade histórica
Estatutos
Con data de 2010, as comunidades autónomas que teñen recoñecida a característica de «nacionalidade», segundo está estipulado en cadanseu estatuto, son:
John Blow
Obra musical
Blow morreu en 1708 na súa casa de Broad Sanctuary e o seu corpo foi sepultado na abadía de Westminster.
O Barreiro, Sistallo, Cospeito
O Barreiro é un lugar da parroquia de Sistallo no concello lugués de Cospeito na comarca da Terra Chá. Segundo o IGE, en 2019 tiña 8 habitantes (6 homes e 2 mulleres).
Lazareto
Historia
Estes establecementos debían ofrecer a suficiente capacidade para descubrir, ventilar e purificar os efectos de comercio, sobre todo, algodóns, las, e tecidos de toda especie cun locutorio para que os que estaban suxeitos á corentena puideran comunicarse cos que viñan de fóra a visitalos, coa conveniente separación, nunha peza e á distancia que permitían as dúas reixas que os separaban.( véxase a película de cine Éxodo ).
Matthew Locke
Foi amigo de Henry Purcell, a quen influíu notablemente no estilo musical. Tamén traballou colaborando con compositores como John Playford, Cristopher Gibbons e Henry Lawes.
Rodís do Medio, Rodís, Lalín
Rodís do Medio é un lugar da parroquia de Rodís, no concello pontevedrés de Lalín, na comarca do Deza. Segundo o IGE, no ano 2011 tiña 26 habitantes (12 homes e 14 mulleres).